Swanger vrou kritiek ná botsing | Maroela Media
Swanger vrou kritiek ná botsing
'n Swanger vrou is Woensdagaand kritiek beseer toe sy tydens 'n botsing op die N12 in Fochville uit 'n motor geslinger is.
Chitra Bodasing-Harduth, woordvoerder van ER24, het gesê die vrou is etlike meter van haar motor op die ongelukstoneel aangetref. Sy het veelvuldige beserings opgedoen en was in 'n kritieke toestand, het Bodasing-Harduth gesê.
"Die vrou is vermoedelik omtrent sewe maande swanger. Met paramedici se assessering van die pasiënt op die toneel het dit gelyk asof haar baba ongedeerd was," het sy gesê.
Die vrou is op die toneel gestabiliseer en per helikopter na 'n hospitaal geneem. Twee vroue wat in die ander motor was, het matige beserings opgedoen en is per ambulans na 'n hospitaal geneem. Die bestuurders van albei voertuie was ongedeerd.
"Die oorsaak van die ongeluk is nie bekend nie, maar word deur die polisie ondersoek," het Bodasing-Harduth gesê.
Vrou nog lewend toe familie 'lyk' gaan haal
Dis nou al die hoeveelste ongeluk op die stuk pad….. Wanneer gaan owerhede iets omtrent die situasie begin doen?? Ja, die gedrag van baie motoriste is verantwoordelik vir ongelukke, maar daar's obviously 'n problem op die stuk pad met verwysing na al die ongelukke wat hier plaasvind……
etlike meters buite die motor, beteken dit sy het nie 'n seatbelt gebruik nie?
Innige simpatie met haar familie
Mense verkies om nie veiligheidsgordels te dra nie en dan gebeur so iets. Hoop regtig daai baba gaan ok wees want so skok op die liggaam beinvloed verseker die ongebore baba ook. Sterkte aan die vrou.